## 5В050400 – журналистика мамандығы бойынша 2-курс студенттеріне жүргізілетін «Әлеуметтік журналистика» пәні дәрістерінің қысқаша мазмұны

**№ 4 дәріс**

**Өтпелі қоғам және қазақтың дәстүрлі мәдениеті мен өнері**

Қазақ халқының дәстүрлі мәдениеті кеңес дәуірі тұсында тоталитарлық режимнің қысымымен “мазмұны пролетарлық, түрі ұлттық социалистік мәдениет” деген ұранмен мәдени геноцидті бастан кешірді. Оның салдары ұлттық сананың маргиналдануына әкелді.

Қазақстан Республикасы өз тәуелсіздігін алғаннан кейін 90-жылдардың алғашқы жартысында халқымыздың ұлттық дәстүрлері мен өнерін қайта жаңғырту басырыснда бұқаралық ақпарат құралдары маңызды рөл атқарды.

Бүгінгі жастардың ұлы мақсаты – ешбір бөтен елге көзін сатпайтын, ұрпағы саз ойлап, салауатты өмір кешетін тәуелсіз мемлекетіміздің көркеюуіне өз үлестерін қосу. Біз қоғамның келешектегі иелерін жан-жақты жетілген, ақыл-парасаты мол, мәдени, ғылыми өресі озық азамат ретінде көргіміз келетіні анық. Болашақ ұрпақтың ойлы, білімді, іскер, ұлтжанды болып өсуіне халықтық салт-дәстүрлердің тәлім-тәрбиелік мәні орасан зор.

Өкінішке орай, соңғы жылдары ұзақ ғасырлар бойы ата-бабамыз ұлықтап келген ұлттық салт-дәстүр атаулыны ұмытып, ана тілі мен ұлт мәдениетіне менсінбей қарайтын космополит қандастарымыздың (өзге тілде сөйлеп, өзгеше ойлайтын аты қазақ, заты басқа мәңгүрттер) көбеюі, қандықол қылмыскерлер мен бесігінен қағынғандардың көпшілігінің өз арамыздан шығуы ұлттық тәрбиенің кемшіндігінен туып жатқан көріністер екендігі белгілі. «Өткенді білмейінше, келешекке сапар шегу айсыз қараңғыда сүрлеу, соқпақ іздеп адасумен пара-пар» екендігін ұмытып бара жатқан сияқтымыз.